google/wiki40b huggingface dataset:
André Danican Philidor

Liv og virke

André Danican Philidor gikk 12. oktober 1659 inn i kongens Grande Ecurie som krumhorn- og trompette marine-spiller. Fra 1667 til 1677 var han oboist hos musketerene og fulgte derfor kongen på erobringstog til Flandern og De spanske Nederlandene. I denne tiden skrev han hovedsakelig militærmarsjer.
Gjennom årene var Philidor oboist, fløytist, fagottist og fiolinist (Dessus de violon) i Chambre et Grande Écurie du Roy. I 1682 fikk han den ettertraktede tittelen Ordinaire de la Musique du Roi.
I 1702 fikk Philidor ansvaret for kongens musikkbibliotek, og samtidig kongelig privilegium til å publisere sine komposisjoner. Fram til i dag danner hans rikholdige, omhyggelig oppbygde samling grunnstammen i Versailles' musikkbibliotek og nasjonalbibliotekets musikksamling. Den omfangsrike samlingen omfatter hoffoperaer, balletter, instrumentalmusikk og kirkemusikk fra hele 1600-tallet, dels i form av autografe manuskripter, dels i Philidors håndskrift. Allerede i hans egen levetid var samlingen oppe i mer enn 10 000 ennå ikke trykte håndskrifter, deriblant alle verkene til Jean-Baptiste Lully og vokalmusikken til Michel-Richard Delalande.
Sønnene Anne og François-André var også komponister, men sistnevnte er mest kjent som sjakkspiller.
Rekketun

Rekketun er en form for klyngetun hvor husene er lagt langs en felles gate mellom tunene og husene som tilhører de enkelte tunene.
ISO 3166-1 alfa-2

ISO 3166-1 alfa-2-koder er tobokstavers landskoder definert i ISO 3166-1, en del av ISO 3166-standarden utgitt av International Organization for Standardization (ISO) for å representere land, avhengige områder og spesielle geografiske områder. De er de mest brukte landskodene utgitt av ISO (de andre er alfa-3- og numeriske koder), og brukes mest prominent som toppnivådomener på Internett (med noen få unntak). Kodene har vært inkludert i ISO 3166-standarden siden den først ble utgitt i 1974.

Bruksområder

ISO 3166-1 alfa-2-kodene brukes i forskjellige miljøer og er også del av andre standarder. I noen tilfeller er ikke implementeringa perfekt.

Ikke-perfekte implementeringer

Siden 1985 har ISO 3166-1 alfa-2-kodene blitt brukt i Domain Name System som nasjonale toppnivådomener. Internet Assigned Numbers Authority deler ut toppnivådomener ifølge alfa-2-kodene, med noen unntak. Et eksempel er Storbritannia, som har alfa-2-koden GB, men bruker .uk i stedet for .gb som toppnivådomene; UK er særskilt reservert i ISO 3166-1 på forespørsel fra Storbritannia.
Den internasjonale opphavsrettsorganisasjonens (WIPO) kodestandard ST.3 er basert på ISO 3166-1 alfa-2-koder, men inkluderer flere ekstra koder for internasjonale opphavsrettsorganisasjoner, som er reserverte og ikke brukt på nåværende tidspunkt i ISO 3166-1.
Europakommisjonen bruker ISO 3166-1 alfa-2-koder med to unntak: EL (ikke GR) brukes for Hellas, og UK (ikke GB) brukes for Storbritannia.
FN bruker en kombinasjon av ISO 3166-1 alfa-2- og alfa-3-koder, i tillegg til koder som er eldre enn ISO 3166, for internasjonale kjøretøyregestreringskoder, som er koder som brukes for å identifisere hvilket land som har utstedt et bilskilt; noen av disse kodene er reservert på ubestemt tid i ISO 3166-1.
IETF-språkkoder er også delvis avleda fra ISO 3166-1 alfa-2-koder.

Reserverte koder

Reserverte koder er koder som har gått ut av bruk eller er nødvendige for bruk i en spesiell applikasjon av standarden, men ikke kvalifiserer for inklusjon i ISO 3166-1. For å unngå problemer i overgangsfaser og for å hjelpe brukere som trenger spesielle koder for at deres kodesystemer skal fungere reserverer ISO 3166/MA disse kodene som de forplikter seg til ikke å bruke til annet enn det som er oppgitt i et visst tidsrom eller på ubestemt tid. De reserverte alfa-2-kodene kan deles inn i følgende fire kategorier: særskilte reservasjoner, midlertidige reservasjoner, reservasjoner på ubestemt tid og koder det er enighet om ikke å bruke.
200. artilleribrigade

200. artilleribrigade (russisk: 200-я отдельная артиллерийская бригада)  er en artilleribrigade underlagt 29. armé i Russland. Brigaden er forlagt til Gornyj i Zabajkalskij kraj.

Kilder

в/ч 48271 (Забайкальский край, пос. Горный): управление, гаубичный артиллерийский дивизион, реактивный артиллерийский дивизион, противотанковый дивизион, батарея управления, разведывательный артиллерийский дивизион, рота материального обеспечения, рота технического обеспечения, инженерно-саперный взвод, взвод РХБЗ. На вооружении: 8 ед. 9П140 «Ураган», 18 ед. 152 мм 2А65 «Мста-Б», 6 ед. 100 мм МТ-12, 18 ед. 9П149 «Штурм-С», 3 ед. ПРП-4М, 2 ед. АЗК-7.
Nes (Bjugn)

Nes er et sogn i Bjugn og en tidligere kommune i Sør-Trøndelag. 
Nes kirke er sognekirke. Sognet omfatter grendene Nes, Tørrem, Hellem og øya Tarva.
Kommunen ble fradelt Bjugn kommune 1. januar 1899 og hadde ved etableringen 1 258 innbyggere. På samme tidspunkt ble også Stjørna (Skjørn) fradelt Bjugn. 1. januar 1964 ble Nes, Bjugn, Jøssund og den nordre delen av Stjørna (Nord-Stjørna) slått sammen til den nye kommunen Bjugn. Nes hadde da 1 107 innbyggere.
Maureen

Etymologi

Maureen er en engelsk form av irske Máirín, som er en kjæleform av Máire, den irske formen av Maria.
Novaeglaucytes

Utseende

En middelsstor trebukk, mørk med lyse striper. Antennene er tynne og omtrent så lange som kroppen. Pronotum er tønneformet. Dekkvingene er jevnt avsmalnende bakover, beina forholdsvis lange.

Utbredelse

Slekten lever på Ny-Caledonia.
Villa Hügel

Villa Hügel er et gods i Bredeney-området i Essen som tidligere var industrifamiliens Krupps familiegods og som i dag brukes som kunstmuseum.
Anlegget har 269 rom fordelt på 8 100 m² og ligger i en 28 hektar stor park over Ruhrdalen og Baldeneysjøen.
Villa Hügel ble bygget av Alfred Krupp (1812–1887) i 1873. Villa Hügel er bygget i stål og stein da Alfred Krupp ville bygget et brannsikkert hjem. Villa Hügel var familieresidens og representasjonssted for hele den tyske makteliten, men familien trivdes ikke særlig i de store, øde salene. Alfried Krupp von Bohlen und Halbach valgte derfor å bygge en ny bolig etter andre verdenskrig.
Under krigen fungerte huset i perioder som kontorer for konsernledelsen da det sentrale Essen ble sterkt utsatt for bombing. I 1945 tok de amerikanske styrkene beslag i Villa Hügel, og i denne forbindelse flyttet Alfried Krupp von Bohlen und Halbach fra huset og det skulle senere bare bli benyttet til representasjon. I flere år av eiendommen avstengt og ble benyttet av den amerikanske militæradministrasjon.
I dag brukes det hovedsakelig til å huse kunstutstillinger og konserter.
Quebec-toktet

Quebec-toktet eller Walker-toktet til Quebec var et britisk forsøk på å angripe Québec i 1711 i Dronning Anne-krigen, den nordamerikanske delen av den spanske arvefølgekrigen. Det mislyktes etter et skipsforlis i Saint Lawrence-elven den 22. august 1711, da syv transportskip og et lagerskip forliste og 850 soldater druknet. Katastrofen var på denne tiden en av de mest alvorlige sjøulykkene i britisk historie.
Toktet var planlagt av administrasjonen til Robert Harley, og basert på planer som opprinnelig var lagt fram i 1708. Harley ønsket å utføre toktet som en del av en større endring i britisk militærpoiltikk, hvor de skulle legge vekt på styrkene sine til sjøs. Kommandanten for toktet, admiral Hovenden Walker og brigadegeneral John Hill, ble valgt ut på grunn av deres politiske ståsted  og deres forbindelsene til Kronen. Planene ble holdt hemmelige selv for admiralitetet. Trass i hemmeligheten klarte franske agenter å finne ut hva britiane planla og advare myndighetene i Québec.
Toktet var ventet å få alle forsyninger fra Boston, hovedstaden i provinsen Massachusetts Bay, men byen var ikke forberedt da de kom fram og myndighetene måtte skrape sammen forsyninger for tre måneder. Admiral Walker hadde også vansker med å få tak i erfarne rormenn og nøyaktige sjøkart for å seile i farvannet i nedre delen av Saint Lawrence. Toktet nådde Saint Lawrence-bukten uten vansker, men tåke, vanskelige strømforhold og sterk vind gjorde at flåten drev mot nordsiden av Saint Lawrence nær et sted som i dag heter Pointe-aux-Anglais, hvor skipet forliste. Etter katastrofen avbrøt Walker toktet og reiste tilbake til England. Selv om toktet var mislykket, holdt Harley frem å realisere «blue watere»-politikken sin.
Manx Radio

Manx Radio (mansk Radio Vannin) er den nasjonale kommersielle radiostasjonen på Man.
Stasjonen begynte å sende den 29. juni 1964, bortimot ti år før kommersiell radio ble lisensiert i Storbritannia. Man, som hadde egen regjering og lover, var ikke underlagt de samme britiske lovene som forbød kommersiell radio i Storbritannia. Midlertidig måtte Mans myndigheter søke General Post Office om både tillatelse og frekvens for å sende. Lisensen ble til sist gitt, om enn noe motvillig.
Stasjonen ble allokert 89,0 MHz FM og en forholdsvis lav spenning. I oktober 1964 ble 188 meter (1600 kHz) AM allokert til stasjonen, noe som ga den større dekning.
Manx Radio sender hovedsakelig på engelsk foruten noen få timer i uka tildelt sendinger på mansk. I løpet av motorsykkelløpene på Man, Isle of Man TT (Turist Trofeet), blir det tidvis sendt på andre språk som tysk og fransk.

Nåværende frekvenser

Manx Radio sender i dag på 1368 kHz AM til øya, 97,2 MHz FM til sør på øya; 89,0 MHz til nord på øya; og 103,7 MHz til øyas fjellområder.
Senderne er ved henholdsvis Foxdale, Carnane, Snaefell og Jurby.
I løpet motorsykkelløpene, Isle of Man TT, blir frekvensen 1368 kHz til Manx Radio TT, og som sender nyheter og resultater fra løpene.

Selskapsstruktur

Manx Radio er øya Mans offentlige kringkaster. Det ble i begynnelsen drevet av det statsdrevne Mans kringkastingskommisjon, Isle of Man Broadcasting Commission, under navnet Isle of Man Broadcasting Company. I 1980 ble selskapet flyttet til operasjoner på like konkurransevilkår ved å benytte navnet Radio Manx Limited (navnet på stasjonen ble ikke endret). Siden 1994 har aksjene i Radio Manx Limited blitt eid av Manx Radio Trust, for ytterligere å skape avstand til Mans myndigheter, Tynwald, men selskapet er uansett forblitt ansvarlig til Tynwald og dens operasjoner er gjennomgått årlig.

Mannskap

Manx Radio har ti journalister, ansvarlig for nyhetsbulletiner hver time, og selve flaggskipet som er programmet Mandate som kommer tre ganger hver dag, til frokost, lunsj og etter arbeid når folk ofte kjører hjem fra jobb.
Radioen har fire journalister som sender på mansk, Mans eget nasjonale morsmål: Maralyn Brown (Shiaght Laa); Bob Carswell (Claare Ny Gael); Fiona McArdle (Shiaght Laa); og Brian Stowell (Moghrey Jedoonee)
Storknolten

Storknolten er en fjelltopp om lag 1,9 km vest for Müllerkammen ved sørenden av Filchnerfjella i Dronning Maud Land. Det ble fotografert fra luften av Den tyske antarktisekspedisjonen (1938–39) og kartlagt av norske kartografer etter landmålinger og flyfoto tatt av den norske antarktisekspedisjonen (1956–60).
Spedbarnskolikk

Spedbarnskolikk er en medisinsk tilstand hvor et ellers friskt spedbarn gråter uavbrutt uten noen åpenbar anledning (slikt som sult eller ensomhet).
En vanlig tommelfingerregel for å anse et barn som «kolikkbarn» er om det gråter mer enn 3 timer per dag, mer enn tre dager per uke, over en periode på mer enn tre uker.

Årsaker

Det finnes ennå ingen allment akseptert forklaring til kolikk. Visse leger hevder at det er en kombinasjon av et barns følelsesmessige humør, omgivelser og dets utviklede nervesystem som gjør at det lett gråter og siden ikke klarer å håndtere det. Andre anser at det kommer fra problem i barnets fordøyelsessystem, særskilt altfor mye magegass. Ny forskning ved Brown University viser at nesten halvparten av barn med kolikk har hatt gastroøsofageal refluks.

Behandling

Diagnosen kolikk gis etter at alle andre muligheter er utelukket. Det finnes ikke mye å gjøre med tilstanden foruten å berolige barnet, ved å la det sove, flytte det til et annet miljø, vugging og lignende. Endringer i mors diett har gitt resultater i noen tilfeller. Andre tiltak kan være å kjøre en tur i bil, å gi barnet sukkervann, osv.
Selv om det finnes medisinering for kolikk, forsøker man å unngå det.
Kolikk opphører i alminnelighet ved tre måneders alderen, men dette forskyves for for tidlig fødte barn, slik at et barn som er født én måned for tidlig ofte først vil bli bedre ved fire måneders alder.
Barnelegen Harvey Karp har utviklet en teori om kolikk og en måte å roe gråtende spedbarn på. Metoden er utviklet på bakgrunn av studier av ulike kulturer hvor spedbarn gråter lite, og hvor kolikk sjelden forekommer, og hvordan de behandler barna der. Teorien bak metoden går ut på at den virker fordi den etterligner de stimuli barnet opplever mens det ligger i morens mage. Disse stimuliene er trykk (da barnet ligger ganske trangt den siste tiden i magen, gjøres ved bruk av enkel reiving), posisjon, bevegelse og lyd. Teorien er at disse stimuliene trigger en avslapningsrefleks hos barnet. Det blir hevdet at barnet roer seg meget raskt når teknikken utføres riktig. Imidlertid mangler vitenskapelig dokumentasjon i form av kliniske studier at slik behandling faktisk virker.
Mange foreldre oppsøker alternative behandlere med kolikkbarn, deriblant kiropraktorer, homeopater og akupunktører. Det er imidlertid ikke dokumentert effekt av noen av disse behandlingene.
Guptaskrift

Guptaskriften (noen ganger kalt gupta brahmiskrift eller sen brahmiskrift) ble brukt  til å skrive sanskrit og er assosiert med Guptariket i India som var en periode med materiell rikdom og stor religiøs og vitenskapelig utvikling. Guptaskriften utgikk fra brahmiskriften og som senere ga opphav til nāgarīskriften, Śāradāskriften og siddhaṃskriften. Disse skriftformene ga i sin tur opphav til mange av de viktigste skriftformer i India, deriblant Devanagari (den vanligste skriften for å skrive sanskrit siden det 19. århundre), the gurmukhiskriften for panjabi, den bengaliskriften og tibetansk skrift.
Sundbyelva

Minikraftverk

Det ligger ute en søknad om et minikraftverk ved Sundbyfossens fall. Tiltakshaver for kraftverket er Sundbyfoss minikraftverk.
Pierre Danican Philidor

Pierre Danican Philidor (født 22. august 1681 i Paris, død 1. september 1731 i Versailles) var en fransk komponist ved hoffet til kong Ludvig XIV av Frankrike. Han var en av flere i familien Philidor som var aktive som musikere og komponister ved de franske kongehoffene på 1600- og 1700-tallet.

Liv

Philidor var sønn av Jacques Danican Philidor «le Cadet» og nevø av André Danican Philidor. I 1697 fikk Pierre oppført sitt første sceneverk ved hoffet, en pastorale. Samme år ble han oboist og fiolinist i Grande Ecurie du Roy og i 1704 i Chapelle royale. Fra 1716 fikk æren av å spille gambe i kongens kammerorkester (chambre du roi).
Swedish white

Swedish white er en svensk minigrisrase/variant Den blir normalt 20-40 kg tung og har hvit grunnfarge og vanligvis sorte flekker.
Linde Hagerup

Familie

Linde Hagerup er barnebarn av forfatteren Inger Hagerup, og datter av forfatter Helge Hagerup. Hun er søster av Henning Hagerup og Espen Hagerup, og halvsøster av Simen Hagerup og Bendik Hagerup. Klaus Hagerup er hennes onkel.

Forfatterkarriere

Etter debuten med Og det skal vare så lenge i 1999 har Linde Hagerup gitt ut skjønnlitteratur for både barn, ungdom og voksne. Hun har blant annet forfattet en trilogi som tar utgangspunkt i oppveksten på Rykkinn i 1980-årene. (Ingen som røyker hopper strikk (2009), Get used to it (2010) og Var det det det var (2012). Disse tre bøkene er siden blitt samlet som én bok under tittelen Jesus er gravid - og andre sannheter fra Rykkinn.
I barneboken En bror for mye (2016) tar hun for seg død og store forandringer i familiestrukturer sett fra et barns perspektiv. I et intervju uttalte hun i den forbindelse at boken ble skrevet etter at hennes nære venninne Torunn Borge døde brått.
Fylkesvei 4108

Fylkesvei 4108 går mellom Høyland og Hanesund bru i Farsund. Veien er 4,1 km lang.
Frem til 2019 hadde veien betegnelsen Fylkesvei 679.
Erling Munthe-Dahl

Bakgrunn og familie

Munthe-Dahl var sønn av major i Hærens ingeniørvåpen, Jens Munthe-Dahl og Hanna Andersen. Munthe-Dahls første bosted var Briskebyveien 2, Kristiania.  Munthe-Dahl ble i 1915 premierløytnant i Ingeniørvåpenet. Han fikk flygeropplæring ved Hærens flyvåpens flygeskole fra 1919 til 1920, Den militære høyskole fra 1921, og med særinteresse for radiokommunikasjon ble han uteksaminert fra Marinens radioskole i 1924. I 1925 fullførte han diplomeksamen ved en fransk radiohøyskole. Han var førstelærer ved Hærens flyskole fra 1926 til 1930. Den første artikkelen han skrev for Norsk Luftmilitært Tidsskrift (NLMT) ble utgitt i 1926, om emnet elektriske installasjoner i fly. Artikkelen brukte stoff fra det franske tidsskriftet l’Aeroneutique som kilde. Munthe-Dahl overtok redaktøransvaret for NLMT i 1928 og skrev mye av innholdet selv. Hovedemner hadde teknisk og taktisk innhold.

Andre verdenskrig

Fra 1937 til 1939 var Munthe-Dahl stabssjef for Hærens flyvåpen og han ble utnevnt til sjef for Jagevingen 20. oktober 1939. Medvirkende årsak til utnevnelsen var Munthe-Dahls avhandling “Oslos luftforsvar stilt overfor et moderne luftangrep”. Han fikk Norsk Militært Tidsskrifts sølvmedalje for avhandlingen.

Fornebu 1940

Munthe-Dahl var Jagevingens sjef på Fornebu flyplass under Nazitysklands overraskelsesangrep mot Norge mellom 8. og 9. april  i 1940. Jagevingens innsats forsinket angrepet på Norge.

Krigsfangenskap 1942-1945

24. januar 1942 ble Munthe-Dahl satt i arrest på Grini frem til han ble overført til leire på kontinentet. Han var krigsfange frem til freden i 1945.
Deltagermedaljen og Krigsmedaljen ble tildelt Munthe-Dahl for hans innsats under krigen.

Karriere etter krigen

Etter andre verdenskrig ble Munthe-Dahl kaptein i Luftforsvaret og avsluttet sin karriere i Forsvaret som generalmajor som sjef for Luftkommando Vestlandet, Sola i 1962.
I perioden 1. januar 1949 til 1. januar 1952 var Munthe-Dahl overadjutant for kong Haakon VII.

Utmerkelser

For sin innsats under andre verdenskrig ble Munthe-Dahl tildelt blant annet Deltakermedaljen og Krigsmedaljen.
Sleben

Sleben var tidligere et ladested som omfattet kystlinjen fra Asker ved grensen til Røyken og til Bærum ved grensen til Oslo med øyene utenfor.
Navnet skriver seg fra tiden da det vinterstid gikk en transportvei med hest og slede fra Asker til Christiania over fjordisen. «Enden» av Slepa ble kalt Sleben, senere Slependen.
LoveGame

«LoveGame» er en sang av Lady Gaga, og den fjerde singelen fra hennes debutalbum The Fame. Singelen ble lansert 24. mars 2009.
Ensjön

Ensjön er et tettsted i Norrköping kommune i Östergötlands län i Östergötland i Sverige. I 2010 hadde tettstedet 333 innbyggere.
Slayer

Biografi

Lombardo har vært inne og ute av bandet flere ganger, mens de andre har vært med helt siden starten. Slayer, Metallica, Anthrax og Megadeth blir ofte kalt «de fire store» innen thrash metal, og skapere av sjangeren ved å øke hastigheten på lydbildet til «New Wave of British Heavy Metal»-band som Iron Maiden og black metal-band som Venom. Slayer er tilhengere av hardbarka punk, og låner endel av stilens markante raske tempo i mange av sine låter. Slayer er et av av de hardeste bandene noensinne, og selv om Slayer aldri har benyttet seg av «growlingen» som vanligvis assosieres med death metal, har musikken deres, spesielt på albumene Hell Awaits (1985) og Reign in Blood (1986), hatt stor innflytelse på death metal.
Dave Lombardo, Paul Bostaph og Jon Dette har også spilt trommer for Testament.
Jeff Hanneman døde av leversvikt 2. mai 2013. Den offisielle dødsårsaken var skrumplever som følge av alkoholmisbruk.
Etter Hannemans død tok Gary Holt over som Slayers nye gitarist.

Grammy Awards

De har mottatt to Grammy Awards for «Best Metal Performance», for «Eyes of the Insane» (2007) og  «Final Six» i (2008), begge fra albumet Christ Illusion. De har også vært nominert for sangene «Disciple» (2002) og «Hate Worldwide» (2010)

Kontrovers

Sangene og albumomslagene har reist mye kritikk, da de som regel bærer preg av vold, mord, krig og satanisme. Slayer ble beskyldt for å være nazister grunnet sporet «Angel of Death» fra albumet Reign in Blood (1986), som handler om Josef Mengele, doktoren som drev med umenneskelige, medisinske eksperimenter på fangene i konsentrasjonsleiren Auschwitz. De har også benyttet en logo som likner på Det tredje rikes riksvåpen, versjonen med nedfelte vinger som blant annet ble brukt på hjelmene til Wehrmacht-soldater. De har i ettertid sagt at de fordømmer nazisme og er heller ikke spesielt interessert i emnet. 
Coverlåten «Guilty of Being White» fra albumet Undisputed Attitude (1996) gjorde at de ble beskyldt for å være rasister. Spesielt kontroversielt var det at de endret slutten i sangen fra «guilty of being white» til «guilty of being right» (skyldig i å være hvit til skyldig i å ha rett). Kerry King uttalte i etterkant at de hadde endret teksten kun for moro skyld, da beskyldingene om rasisme var så overdrevne på den tiden. 
De har også blitt beskyldt for satanisme grunnet albumomslag og anti-kristne tekster. Tom Araya har benektet dette, men uttalt at de finner temaet interessant, og at: «vi alle er på denne jord for å lære og oppleve ting». Albumtitler som Hell Awaits, South of Heaven, God Hates Us All og Christ Illusion sammen med utstrakt bruk av pentagrammer har vært med å støttet opp om beskyldningene.
Sporet «Jihad» fra albumet Christ Illusion (2006) skapte kontrovers da familiemedlemmer etter terrorangrepet 11. september 2001 følte seg støtt. Sporet handler om terrorangrep fra perspektivet til en religiøs terrorist. Bandet har uttalt at den er skrevet i et perspektiv uten å være i sympati med saken, og at de støtter ingen av partene i konflikten.
Otto von Böhtlingk

Artikler

"Zeitschrift der deutschen morgenlänischen Gesellschaft" og
"Berichte d. sächs. ges. d. wissenschaften" en mengde indologiske monografier og artikler vedrørrnde grammatikk, ordforråd og litteratur.
Marinens Flyvebaatfabrikk M.F.1

M.F.1 var et toseters, enmotors skolefly bygget for Marinens flygevåpen av Marinens flyvebaatfabrikk.
I 1914 ble det bestemt at det skulle bygges tre fly for utdannelse av piloter til Marinens Flyvevæsen, som det het den gang. Man valgte å bygge flyene etter modell av flottørutgaven av det velprøvde Maurice Farman MF.7. I løpet av produksjonsprosessen ble det bestemt å bygge ett fly i tillegg, i alt fire. Grunnet utbruddet av første verdenskrig var det vanskelig å få tak i gode motorer til flyene. Det eneste tilbudet viste seg å være amerikanske Hall-Scott sekssylindrede rekkemotorer med 110 til 130 hk. Motorene viste seg å være temmelig upålitelige.
Det første av flyene fløy for første gang i 1915. Tre av flyene havarerte i løpet av to år, og det ble besluttet å bygge ytterligere to fly i 1917 og 1918, utstyrt med Scania Vabis-motorer på 100 hk. Disse ble etter hvert bygd om til M.F.2. Det siste flyet av type M.F.1 ble utrangert i 1922.